വാസ്തുഹാരാ

ജി. അരവിന്ദൻ സംവിധാനം ചെയ്ത് 1991-ൽ പുറത്തിറങ്ങിയ  മലയാളചലച്ചിത്രമാണ്‌ വാസ്തുഹാരാ (The Dispossessed).http://www.imdb.com/title/tt0155334/ ചിത്രം മികച്ച സംവിധാനത്തിനും മികച്ച ചലച്ചിത്രത്തിനുമുള്ള ആ വർഷത്തെ സംസ്ഥാന ചലച്ചിത്ര പുരസ്ക്കാരങ്ങൾക്ക് അർഹമായി. പാരഗൺ മൂവീമേക്കേഴ്സിന്റെ ബാനറിൽ ടി. രവീന്ദ്രനാഥ് ആണ് ഈ ചിത്രം നിർമ്മിച്ചത്. മോഹൻലാൽ, നീന ഗുപ്ത, നീലാഞ്ജനാ മിത്ര, ശോഭന എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.

പ്രമേയം 
തങ്ങളുടേതല്ലാത്ത കുറ്റം കൊണ്ട്  അഭയാർഥികളാക്കപ്പെടുന്ന മനുഷ്യരുടെ ആത്മവേദനകൾ സംവേദനം  ചെയ്യാനാണ് വാസ്തുഹാരാ ശ്രമിക്കുന്നത്. 1947-ൽ പാകിസ്താനിൽ നിന്നും 1971-ൽ ബംഗ്ലാദേശിൽ നിന്നും ഉണ്ടായ  അഭയാർഥിപ്രാവാഹം ആണ് ചിത്രത്തിന്റെ പശ്ചാത്തലം. വിഭജനത്തിന്റെ തിക്താനുഭവങ്ങൾ ഏറ്റുവാങ്ങേി വന്ന ഒരു ബംഗാളി വിധവയുടെ ആത്മീയഭൗതിക സംഘർഷങ്ങൾ പ്രതിപാദിച്ചുകൊണ്ടാണ്  വ്യക്തികൾ തമ്മിലുള്ള വേർപെടലിന്റെ തീക്ഷ്ണവേദനയും സ്വന്തം മണ്ണിൽ നിന്ന് പറിച്ചുമാറ്റപ്പെടുന്നവരുടെ അശരണതും ഗൃഹാതുരത്വവും അരവിന്ദൻ ആവിഷ്കരിക്കുന്നത്.

അഭിനേതാക്കൾ
 മോഹൻലാൽ – വേണു
 നീന ഗുപ്ത – ദമയന്തി
 നീലാഞ്ജനാ മിത്ര – ആരതി പണിക്കർ
 ശോഭന – ഭവാനി (ചെറുപ്പം)
 പത്മിനി – ഭവാനി
 എൻ.എൽ. ബാലകൃഷ്ണൻ
 ലക്ഷ്മി കൃഷ്ണമൂർത്തി – ദേവകി
 ശ്യാമ – ശാന്ത
 സി.വി. ശ്രീരാമൻ

പുരസ്കാരങ്ങൾ
 1990 ദേശീയ ചലച്ചിത്രപുരസ്കാരം http://dff.nic.in/NFA_archive.asp
 മികച്ച മലയാളചലച്ചിത്രം 
 1990 കേരളസംസ്ഥാന ചലച്ചിത്രപുരസ്കാരം 
 മികച്ച സംവിധായകൻ – ജി. അരവിന്ദൻ
 മികച്ച മലയാളചലച്ചിത്രം

അവലംബം

 പുറത്തേക്കുള്ള കണ്ണികൾ 

 വാസ്തുഹാരാ  – മലയാളസംഗീതം.ഇൻഫോ
 വാസ്തുഹാര M3DB

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അരവിന്ദൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ